અમને પાંચ સંતોને સંસ્કૃતમાં વેદાંત-વ્યાકરણ-ન્યાય વગેરેના વિશેષ અભ્યાસ અર્થે સ્વામીશ્રીએ બેંગલોરમાં રહેવાની આજ્ઞા કરી હતી. સન ૧૯૯૪માં અમારો અભ્યાસ વિવિધ પ્રકારના શાસ્ત્રીય જ્ઞાનથી પૂર્ણતાના આરે પહોંચ્યો હતો, ત્યારે સ્વયં કરુણાગંગારૂપી સ્વામીશ્રી અમને ભક્તિભીના કરવા માટે બેંગલોર પધાર્યા. ભક્તિ વિના જ્ઞાન શુષ્ક ન બની જાય, જ્ઞાનની ગરિમા ભક્તિના રંગે રંગાવાથી જ વધે છે, એ શીખ આપવા જ જાણે પધાર્યા.